ཕྲན་རྡུལ་ཕྲན་ཙིཏྟ་རྦད༔ ཅེས་དང་། ཨོཾ་བཛྲ་ཀི་ལི་ཀཱི་ལ་པྲ་མ་རཱ་ཛ་ཏྲིག་ནན་དྷ་ན་རཀྴ་རྦུད་ལིང་ཏྲིའུ་ཏྲིའུ་མ་མ་ན་ཡ་ཤྭ་ན་ཛ་མཱ་ར་ཡ་རྦད་རྦད༔ ཅེས་དཔོན་སློབ་ཐམས་ཅད་ཀྱིས་ཤིན་ནུ་དྲག་པོ་འུར་ཁྲོལ་དུ་བཟླ། གསུམ་པ་ཏིང་ངེ་འཛིན་ནི། རང་ཉིད་ལྷ་ཡི་ཐུགས་ཀ་ནས་སྤྲུལ་པའི་ཁྲོ་བོ་སྣ་ཚོགས་བསམ་གྱིས་མི་ཁྱབ་པ་སྤྲོལ་བ་རྣམས་ཀྱི་གཟིར་བསྐྲད། བརྡུང་བསད་དྲག་པོ། དཔལ་གྱི་ཕོ་ཉ་ཁྲོ་མོ་ཀུན་ཐུབ་རྒྱལ་མོ་འཁོར་བཅས་ཀྱི་ཉུལ་ལེ་གནོད་བྱེད་ཀྱི་ཚོགས་ཐམས་ཅད་ལྷག་མེད་དུ་བཅོམ་པར་དྲག་ཏུ་དམིགས། རྗེས་གཅོད། མཚམས་བསྲུང་གི་ཏིང་ངེ་འཛིན་ཀྱང་བྱའོ། །གཉིས་པ་ཐ་དད་དུ་འདུལ་བ་ནི། ཟུར་དུ་བསྒྲིགས་པར་བྱའོ།། གསུམ་པ་དགོས་པ་དང་ཡོན་ཏན་ནི། བསྒྲུབ་བ་ཇི་ཙམ་དུ་བྱ་བ་དེ་སྲིད་ཀྱི་དུས་ཐམས་ཅད་དུ་བགེགས་འདུལ་བ་དེ་བཞིན་ནན་ཏན་བྱས་པས་བར་ཆད་སེལ་ཞིང་དངོས་གྲུབ་མྱུར་དུ་ཐོབ་པར་འགྱུར་རོ།། །།
གསུམ་པ་འཛབ་བཟླས་ལ། རྒྱས་རིམ་གཞན་ནས་ཤེས་པར་བྱའོ། །
འདིར་ལས་གཞུང་ལྟར་ས་བཅད་བཞིའི་དང་པོ་དགོངས་པའི་སྲོག་བཟུང་བ་ནི། ༼ཚོགས་གསུམ་པར་རྒྱུན་དུ་གདངས་གཉིས་རེ།༽⁽1763⁾སྣང་སྲིད་གཞལ་ཡས་བླ་མ་ལྷ༔ ནས། སྣང་ལ་རང་བཞིན་མེད་པར་བསྒོམ༔ དེ་ཡང་བདག་གཞན་སྣོད་བཅུད་ཐམས་ཅད་སེམས་ཀྱི་རོལ་པ་ཙམ་དུ་ཐག་བཅད་དེ། ཕྱི་བཟུང་བྱར་སྣང་བ་སྣོད་ཀྱི་འཇིག་རྟེན་དང་། ནང་འཛིན་པར་སྣང་ཞིང་ཞེན་པ་བཅུད་ཀྱི་སེམས་ཅན་ཕྱི་ནང་གི་རྟེན་འབྲེལ་གཉིས་ཀྱི་ཚུལ་དུ་འཁོར་ལོ་ལྟར་བསྐོར་བ་ཀུན་རིམ་པ་ཇི་ལྟ་བ་བཞིན་དུ་དག་པའི་སྣོད་བཅུད་གཞལ་ཡས་ཁང་ལྷའི་འཁོར་ལོར་རྫོགས་ཤིང་། སྒྲ་གྲགས་པ་ཐམས་ཅད་སྙིང་པོ་སྔགས་ཆོས་ཉིད་ཀྱི་རང་སྒྲར་འཆང་བ་དང་། སེམས་ཀྱི་དྲན་རྟོགས་རང་རིག་པའི་ཡེ་ཤེས་ཆོས་སྐུའི་རོལ་པ་ལས་མི་འདའ་བ་ཀུན་ཀྱང་མཉམ་ཉིད་ཀ་དག་ཁྱབ་གདལ་ཆེན་པོའི་རང་བཞིན་གྱི་ལྟ་སྒོམ་གདེང་བསྐྱེད་པ་ཡིན། གཉིས་པ་ཛབ྄་བསྐུལ་བ་ལ། དབྱེ། བསྐུལ། གཉིས་ལས། དང་པོ་ནི། བཀའ་གཏེར་རྣམས་སུ་ཛབ྄་ཁང་དབྱེ་བར་གསུངས་པ་གལ་ཏེ་བསྐྱེད་པའི་མོས་སྣང་དུ་བདེ་ན་དབྱེ་བར་བྱ་སྟེ། བདག་དམ་ཚིག་འཁོར་ལོ་ལས། མདུན་བསྐྱེད་ཡེ་ཤེས་ཀྱི་འཁོར་ལོའི་ངོ་བོར་རྟེན་དང་བརྟེན་པར་བཅས་ལོགས་སུ་ཕྱེ་ནས་མདུན་གྱི་ནམ་མཁར་བཞུགས་པར་མོས་སོ། །འདིར་དམིགས་པའི་རྣམ་པ་ལ་དབྱེ་བ་མེད་ཀྱང་། དོན་གྱི་ངོ་བོ་ལ་དམིགས་པ་རྣམས་འབྱེད་པའི་གནད་རྣམས་ཤེས་པར་བྱས་ནས། གསལ་བ་གསུམ་གྱི་ངང་ནས་དམ་ཡེ་འཕྲོ་འདུ་སོགས་དམིགས་པའི་ཛབ྄་དགོངས་ཀྱང་བྱའོ། །ཡང་དག་མཉམ་པ་ཉིད་ཀྱི་དགོངས་པ་མངོན་དུ་བྱས་ཟིན་པར་ནི། བདག་མདུན་དབྱེ་བྱ་མ་གྲུབ་ལ། དེ་ཙམ་མ་ཡིན་ཀྱང་ཚུལ་དེར་ཕྱོགས་པ་རྣམས་ནི་ཛབ྄་ཁང་མ་ཕྱེས་ཀྱང་ཆོག་པ་སོ་སོའི་བློ་དང་བསྟུན་པར་བགྱིའོ། །གང་ལྟར་རུང་། གཉིས་པ་ཛབ྄་བསྐུལ་ལ་མདོ་རྒྱས་གཉིས་ལས། དང་པོ་ནི། ཧཱུྃ༔ སྤྱི་འདུས་བླ་མའི་དཀྱིལ་འཁོར་འདིར༔ སོགས་ནས། སྲོག་གི་ཕྱིར་ཡང་མི་གཏང་ངོ་༔ གཉིས་པ་རྒྱས་པ་ནི། ལས་ཀྱི་རྒྱལ་པོའི་དང་། ལས་ཀྱི་རྒྱལ་ཐེབས་གཙོ་བོར་གྱུར་པས་བསྐུལ་བར་བྱ་སྟེ། ལས་གཞུང་བཞིན་དང་། ཧཱུྃ་ཧྲཱི༔ ༼མི་མངོན་དབྱིངས།༽⁽1763⁾བསྐུལ་ལོ་བསྐུལ་ལོ་ཐུགས་དམ་གནད་ནས་བསྐུལ༔ བཞེངས་ཤིག་བཞེངས་ཤིག་ཆོས་ཀྱི་དབྱིངས་ནས་བཞེངས༔ སྐུ་ནི་གར་བསྒྱུར་རྫུ་འཕྲུལ་གློག་ལྟར་འཁྱུག༔ གསུང་ནི་ཆོས་སྒྲ་ཛབ྄་དབྱངས་འབྲུག་ལྟར་སྒྲོག༔ ཐུགས་རྗེ་བརྩེ་བས་སྒྲུབ་མཆོག་རྣམས་ལ་དགོངས༔ ཛབ྄་ཀྱི་རྒྱུད་བསྐུལ་རྡོ་རྗེའི་སྐུ་གསུང་ཐུགས༔ བླ་མ་རྣམས་དང་ཡི་དམ་མཁའ་འགྲོའི་ཚོགས༔ དམ་ཅན་ཆོས་སྐྱོང་ལ་སོགས་དཀྱིལ་འཁོར་ལྷ༔ ཡབ་ཡུམ་སྲས་འཁོར་བཅས་པ་མ་ལུས་དང་༔ འདུས་པའི་མཆེད་དང་ལྕམ་དྲལ་ལ་སོགས་པ༔ དངོས་དང་དངོས་མིན་འདུས་པ་རྒྱ་མཚོ་རྣམས༔ ཐུགས་དམ་གནད་ནས་བསྐུལ་ལོ་ཛབ྄་སྒྲ་སྒྲོགས༔ རྩ་བརྒྱུད་བླ་མ་ཛབ྄་ལ་སྐུ་བཞེངས་ཤིག༔ བྱིན་རླབས་ཆར་རྒྱུན་དབབ་ཕྱིར་ཛབ྄་སྒྲ་སྒྲོགས༔ ཡི་དམ་དཀྱིལ་འཁོར་ལྷ་ཚོགས་ཐུགས་དམ་བསྐུལ༔ ཡིད་བཞིན་དངོས་གྲུབ་སྤེལ་ཕྱིར་ཛབ྄་སྒྲ་སྒྲོགས༔ མ་སྲིང་མཁའ་འགྲོའི་ཐུགས་དམ་གནད་ནས་བསྐུལ༔ ཕྲིན་ལས་རྣམ་བཞི་སྒྲུབ་ཕྱིར་ཛབ་དམ་ཅན་ཆོས་སྐྱོང་སྲུང་མ་ཛབ྄་ལ་བཞེངས༔ གནོད་བྱེད་དགྲ་བགེགས་བསྒྲལ་ཕྱིར་ཛབ་གནོད་སྦྱིན་ཕོ་རྒྱུད་མོ་རྒྱུད་ཛབ྄་ལ་བཞེངས༔ ཟས་ནོར་ལོངས་སྤྱོད་སྤེལ་ཕྱིར་ཛབ་འབྱུང་བའི་ལྷ་ཕོ་ལྷ་མོ་ཛབ྄་ལ་བཞེངས༔ ཚེ་རིང་ནད་མེད་དཔལ་གྱི་ཛབ྄༴ སྣང་ཞིང་སྲིད་པའི་ལྷ་འདྲེ་ཛབ྄་ལ་བཞེངས༔ འཛམ་གླིང་ཡུལ་ཁམས་བོད་སྐྱོང་ཛབ྄་སྒྲ་སྒྲོགས༔ ࿀ཧཱུྃ་ཧྲཱིཿ བཀའ་དྲིན་ཅན་གྱི་རྡོ་རྗེ་སློབ་དཔོན་དང་༔ རྒྱལ་ཚབ་གཟུང་མར་བཅས་པ་མན་ཆད་ནས༔ སྒོ་སྲུང་རྡུལ་ཕྱག་སྐྱེས་བུ་ཡན་ཆད་ཀྱིས༔ སྒྲུབ་མཆོག་དང་དུ་ལེན་པའི་མཆེད་ལྕམ་རྣམས༔ ཐུགས་དམ་ཛབ྄་རྒྱུན་བསྐུལ་ལོ་གནས་ནས་བཞེངས༔ ༩ སྐུ་ནི་དཔའ་བསྐྱེད་གསུང་ནི་གདངས་སྐད་ཕྱུང་༔ ཐུགས་དམ་གཡོ་མེད་ཏིང་འཛིན་གནད་ལ་གཟིར༔ དེང་འདིར་ཛབ྄་སྒྲ་སྒྲོག་པའི་དུས་ལ་བབ༔ སྟངས་སྟབས་ཕྱག་རྒྱ་བསྒྱུར་བའི་མོས་གུས་གདུང་ཤུགས་བསྐྱེད་པའི་ཕུར་ཚུགས་གསོལ་བ་འདེབས་པའི༴ བྱིན་རླབས་དངོས་གྲུབ་འབྱུང་བའི་དྲག་པོའི་མཐུ་རྩལ་ཕྱུང་བའི་ཉོན་མོངས་དགྲ་བགེགས་འདུལ་བའི༴ སྣ་ཚོགས་ཕྲིན་ལས་སྒྲུབ་པའི་བྱིན་ཆེན་དབབ་པའི་དུས་ལ་ད་བབ་པས༔ བཞེངས་ཤིག་ཛབ྄་སྒྲ་སྒྲོག་ཕྱིར་བཞེངས་སུ་གསོལ༔ བསྐུལ་ལོ་ཛབ་བསྙེན་སྒྲོགས་ཕྱིར་ཐུགས་དམ་བསྐུལ༔ མཛོད་ཅིག་སྔགས་ཀྱི་གླུ་གར་ད་མཛོད་ལ༔ ཡེ་ཤེས་ལྷ་ཚོགས་འགྲུབ་པར་མཛད་དུ་གསོལ༔⁽1763⁾༼ལས་སློབ་བཞུགས།༽ གསུམ་པ་ཛབ྄་དངོས་ལ། མདོ་རྒྱས་གཉིས་ལས། དང་པོ་མདོར་བསྡུས་ནི་གཞུང་བཞིན་ནོ། །གཉིས་པ་རྒྱས་པ་ལའང་རྒྱས་འབྲིང་གཉིས་ལས། དང་པོ་ནི། བཀའ་གཏེར་གཞུང་ཆེན་རྣམས་དང་བསྟུན་པའི་རྒྱས་པར་སྤེལ་བ་ཤིན་ཏུ་མང་ཕྱིར་དེང་འདིར་འཇོག་པར་བྱ། གཉིས་པ་འབྲིང་པོ་ལ་བླ་མ་ཆོས་སྐུའི་བསྙེན་པ། སྤྲུལ་སྐུའི་བསྒྲུབ་པ། ལོངས་སྐུའི་ལས་སྦྱོར། སྤྲུལ་པ་རིགས་དྲུག་བསྒོམ་བཟླས། འཁོར་གྱི་སྲོག་བསྙེན་སྤྱི་ཡི་བཟླས་པ་དང་བདུན་ནོ། །དང་པོ་ཆོས་སྐུའི་བསྙེན་པ་ལའང་། ཛབ྄་བསྟོད། དམིགས་སྒོམ། བཟླས་པ། སྟོང་ཚིག་བཞིའོ། །དང་པོ་ནི། སྟོན་པ་རྡོ་རྗེ་རྒྱལ་པོ་ཡབ་ཡུམ་བཅས་ཀྱི་དབྱངས་དྲངས་ཏེ། ༼དབྱངས་རོལ་སུམ་རྡུང་གཏོར་གཤེགས་དབྱངས།༽⁽1763⁾ཧཱུྃ་ཧྲཱིཿ ཆོས་དབྱིངས་དབུས་མཐའ་མེད་པའི་ཕོ་བྲང་ནས༔ སྣ་ཚོགས་དར་ཟབ་རིན་ཆེན་གདན་སྟེང་དུ༔ ཐབས་དང་ཤེས་རབ་ཉི་ཟླའི་དཀྱིལ་འཁོར་དབུས༔ མ་ཆགས་པདྨ་གདལ་བའི་གེ་སར་ལ༔ དུས་གསུམ་སངས་རྒྱས་ཨོ་རྒྱན་རྡོ་རྗེ་འཆང་༔ གཉིས་མེད་ཡུམ་མཆོག་ཡེ་ཤེས་མཚོ་རྒྱལ་མ༔ བརྗིད་པའི་སྐུ་ལ་རྒྱན་རྣམས་ཡོངས་སུ་རྫོགས༔ གསུང་ནི་སྔགས་ཀྱི་སྒྲ་སྒྲོགས་ཛབ྄་ཀྱི་རྒྱུན༔ ཐུགས་ནི་གཡོ་འགུལ་མེད་པའི་ཡེ་ཤེས་ཀློང་༔ ཕྱོགས་དུས་ཆོས་སྐུའི་སངས་རྒྱས་ཐམས་ཅད་ལ༔ ལུས་ངག་ཡིད་གསུམ་གུས་པས་ཕྱག་འཚལ་བསྟོད༔ ࿀ཛབ྄་ཀྱི་དགོངས་པ་རྡོ་རྗེའི་སྐུ་གསུང་ཐུགས༔ ཨོཾ་གྱིས་སྤྲོས་པས་སྟོང་གསུམ་སྐུ་ཡིས་གང་༔ ཨཱཿཡིས་བསྐུལ་བས་ཛབ྄་དབྱངས་སྔགས་སྒྲ་སྒྲོགས༔ ཧཱུྃ་གིས་དམིགས་པས་མི་གཡོ་ཏིང་འཛིན་བརྟན༔ སྐུ་གསུང་ཐུགས་མཆོག་བླ་མེད་བཅོམ་ལྡན་འདས༔ མ་གསལ་བར་དུ་བསྐྱེད་ཅིང་འབད་པས་བསྒོམ༔ མ་འགྲུབ་བར་དུ་དགོངས་པ་མི་གཏང་ངོ་༔⁽1763⁾༼སུམ་བརྡུང་བྱ།༽ གཉིས་པ་དམིགས་སྒོམ་ནི། བདག་མདུན་སྤྱི་བོའི་ཨོ་རྒྱན་རྡོ་རྗེ་འཆང་ཡབ་ཡུམ་ལ་ནས། འགྲུབ་པར་གྱུར༔⁽1763⁾༼དབྱངས་ལྔ་བདུན།༽ ཨོཾ་ཨཱཿཧཱུྃ་བཛྲ་གུ་རུ་པདྨ་ཐོད་ཕྲེང་རྩལ་བཛྲ་ས་མ་ཡ་ཛཿསིདྡྷི་ཕ་ལ་ཧཱུྃ༔ ཅེས་ཅི་འགྲུབ་བཟླས། བཞི་པ་སྟོང་ཚིག་གི་མཆོད་པ་སོགས་ནི། ཡེ་ཤེས་ལྷ་ཚོགས་སྤྱན་འདྲེན་གཤེགས༔ ཕྱི་ནང་གསང་བའི་མཆོད་པ་འབུལ༔ སྐུ་གསུང་ཐུགས་ཡོན་ཕྲིན་ལས་བསྟོད༔ བག་མེད་འགལ་འཁྲུལ་ཉམས་ཆག་བཤགས༔ མ་ཧཱ་ཨ་མྲྀ་ཏ་བ་ལིངྟ་རཀྟ་ཁཱ་ཧི༔ འདི་བཞིན་འོག་མ་ཀུན་ལ་སྦྱར་བར་བྱའོ། །གཉིས་པ་བླ་མ་སྤྲུལ་སྐུའི་བསྒྲུབ་པ་བཞི་ལས། དང་པོ་ནི། ༼ཡང་དག་རྫོགས་པ།༽⁽1763⁾ཧཱུྃ༔ ཡེ་ཤེས་རང་སྣང་དག་པའི་ཕོ་བྲང་དབུས༔ སྣ་ཚོགས་དར་ཟབ༴ ཐབས་དང་ཤེས་རབ༴ མ་ཆགས་པདྨ་གདལ་བའི་གེ་སར་ལ༔ དུས་གསུམ་སངས་རྒྱས་ཨོ་རྒྱན་སྤྲུལ་པའི་སྐུ༔ ཐུགས་བྱོན་རིགས་ཀྱི་མཁའ་འགྲོ་ཡུམ་ཆེན་ལྔ༔ བརྗིད་པའི་སྐུ་ལ༴ གསུང་ནི་སྔགས༴ ཐུགས་ནི་གཡོ༴ ཕྱོགས་དུས་སྤྲུལ་པའི་སངས་རྒྱས་ཐམས་ཅད་ལ༔ ལུས་ངག་ཡིད༴ ཛབ྄་ཀྱི་དགོངས༴ ཨོཾ་གྱི་སྤྲོས༴ ཨཱཿཡིས་བསྐུལ༴ ཧཱུྃ་གིས་དམིགས༴ སྐུ་གསུང་ཐུགས་མཆོག་བླ་མེད་སྤྲུལ་པའི་སྐུ༔ མ་གསལ་བར༴ མ་འགྲུབ་བར༴ གཉིས་པ་ནི། བདག་མདུན་གཙོ་བོའི་ཐུགས་ཀར་པདྨ་དཀར་པོ་འདབ་བརྒྱད་སོགས་ནས། ཡེ་ཤེས་ཀྱི་རོལ་པ་འབྱམས་ཀླས་པར་གྱུར༔ ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུྃ༔ ཅེས་གང་མང་བཟླ། བཞི་པ་ནི། ཡེ་ཤེས་ལྷ་ཚོགས་སྤྱན་འདྲེན་གཤེགས༔ སོགས། གསུམ་པ་བླ་མ་ལོངས་སྐུའི་ལས་སྦྱོར་ལ་ལྔ་ལས། དང་པོ་ཤར་གྱི་ཞི་བསྙེན་ལའང་ལྔ་ཡོད་པའི་དང་པོ་ཛབ྄་བསྟོད་ནི། རྡོ་རྗེ་རྒྱལ་པོ། རྡོ་རྗེ་རྒྱལ་ཐེབས་ཡུམ་བཅས་ཀྱིས་ཐོག་དྲངས། ༼བཀའ་བརྒྱད་ལྟར།༽⁽1763⁾ཧཱུྃ་ཧྲཱིཿ ལོངས་སྐུ་གསལ་དག་ཐིག་ལེའི་གཞལ་ཡས་ཤར༔ སྣ་ཚོགས་དར་ཟབ༴ ཐབས་དང༴ མ་ཆགས༴ དུས་གསུམ་སངས་རྒྱས་རྡོ་རྗེ་ཐོད་ཕྲེང་རྩལ༔ ཞི་བའི་ལས་མཛད་རིགས་ཀྱི་ཡུམ་དང་བཅས༔ བརྗིད་པའི་སྐུ༴ གསུང་ནི༴ ཐུགས་ནི༴ ཕྱོགས་དུས་ཞི་བའི་ལྷ་ཚོགས་ཐམས་ཅད་ལ༔ ལུས་ངག་ཡིད་གསུམ༴ ཛབ྄་ཀྱི་དགོངས༴ ཨོཾ་གྱི་སྤྲོས༴ ཨཱཿཡིས༴ ཧཱུྃ་གི༴ སྐུ་མཆོག་བདག་ཉིད་བླ་མེད་བཅོམ་ལྡན་འདས༔ མ་གསལ༴ མ་འགྲུབ༴ གཉིས་པ་དམིགས་སྒོམ་ནི། བདག་མདུན་སྤྱི་བོའི་ཤར་གྱི་གུ་རུ་རྡོ་རྗེ་ཐོད་ཕྲེང་རྩལ༔ ནས། ཞི་བར་གྱུར༔ གསུམ་པ་བཟླས་པ་ནི། ཨོཾ་བཛྲ་གུ་རུ་སརྦ་སིདྡྷི་ཧཱུྃ༔ ཧཱུྃ་ཤཱནྟིཾ་ཀུ་རུ་ཡེ་སྭཱ་ཧཱ༔ བཞི་པ་སྨོན་ལམ་ནི། ནད་གདོན་སྡིག་སྒྲིབ་བག་ཆགས་ངན༔ ནས། མྱུར་བ་ཉིད་དུ་ཞི་གྱུར་ཅིག༔ ལྔ་པ་སྟོང་ཚིག་ནི། ཡེ་ཤེས་ལྷ་ཚོགས་སོགས། གསུམ་པ་ལྷོ་ཡི་རྒྱས་བསྙེན་ལའང་ལྔ་ལས། དང་པོ་རིན་ཆེན་རྒྱལ་པོ་རྒྱལ་ཐེབས་ཡུམ་གྱིས་ཐོག་དྲངས། ཧཱུྃ་ཧྲཱིཿ ལོངས་སྐུ་གསལ་དག་ཐིག་ལེའི་གཞལ་ཡས་ལྷོ༔ སྣ་ཚོགས་དར་ཟབ༴ ཐབས་དང་། མ་ཆགས༴ དུས་གསུམ་སངས་རྒྱས་རཏྣ་ཐོད་ཕྲེང་རྩལ༔ རྒྱས་པའི་ལས་མཛད་རིགས་ཀྱི་ཡུམ་དང་བཅས༔ བརྗིད་པའི་སྐུ༴ གསུང་ནི༴ ཐུགས་ནི༴ ཕྱོགས་དུས་རྒྱས་པའི་ལྷ་ཚོགས་ཐམས་ཅད་ལ༔ ལུས་ངག་ཡིད་གསུམ༴ ཛབ྄་ཀྱི་དགོངས༴ ཨོཾ་གྱི༴ ཨཱཿཡིས༴ ཧཱུྃ་གིས་དམིགས༴ ཡོན་ཏན་བདག་ཉིད་བླ་མེད་བཅོམ་ལྡན་འདས༴ མ་གསལ༴ མ་འགྲུབ༴ གཉིས་པ་ནི། བདག་མདུན་སྤྱི་བོའི་ལྷོ་ཡི་རཏྣ་ཐོད་ཕྲེང་རྩལ་གྱི་སོགས། ཡོན་ཏན་ཐམས་ཅད་རྒྱས་པར་གྱུར༔ གསུམ་པ་ནི། ཨོཾ་རཏྣ་གུ་རུ་སརྦ་སིདྡྷི་ཧཱུྃ༔ སྭཱ་པུཥྚིཾ་ཀུ་རུ་ཡེ་སྭཱ་ཧཱ༔ བཞི་པ་ནི། ཚེ་དང་བསོད་ནམས་སྙན་གྲགས་སྟོབས༔ ནས། མྱུར་བ་ཉིད་དུ་རྒྱས་གྱུར་ཅིག༔ ལྔ་པ་ནི། ཡེ་ཤེས་ལྷ་ཚོགས་སོགས། གསུམ་པ་ནུབ་ཀྱི་དབང་བསྙེན་ལའང་ལྔ་ལས། དང་པོ་ནི། དབང་གི་རྒྱལ་པོ་རྒྱལ་ཐེབས་ཡབ་ཡུམ་གྱི་ཐོག་དྲངས། ཧཱུྃ་ཧྲཱིཿ ལོངས་སྐུ་གསལ་དག་ཐིག་ལེའི་གཞལ་ཡས་ནུབ༔ སྣ་ཚོགས་དར་ཟབ༴ ཐབས་དང༴ མ་ཆགས་པདྨ༴ དུས་གསུམ་སངས་རྒྱས་པདྨ་ཐོད་ཕྲེང་རྩལ༔ དབང་གི་ལས་མཛད་རིགས་ཀྱི་ཡུམ་དང་བཅས༔ བརྗིད་པའི་སྐུ༴ གསུང་ནི༴ ཐུགས་ནི༴ ཕྱོགས་དུས་དབང་གི་སངས་རྒྱས་ཐམས་ཅད་ལ༔ ལུས་ངག་ཡིད་གསུམ༴ ཛབ྄་ཀྱི༴ ཨོཾ་གྱི༴ ཨཱཿཡིས༴ ཧཱུྃ་གི༴ གསུངས་མཆོག་བདག་ཉིད་བླ་མེད་བཅོམ་ལྡན་འདས༔ མ་གསལ༴ མ་འགྲུབ༴ གཉིས་པ་ནི། བདག་མདུན་སྤྱི་བོའི་ནུབ་ཀྱི་པདྨ་ཐོད་ཕྲེང་རྩལ་གྱི༴ ནས། འཁོར་འདས་ཐམས་ཅད་དབང་བསྒྱུར་ནུས་པར་གྱུར༔ གསུམ་པ་ནི། ཨོཾ་པདྨ་གུ་རུ་སརྦ་སིདྡྷི་ཧཱུྃ༔ ཨཱཿཝ་ཤཾ་ཀུ་རུ་ཡེ་སྭཱ་ཧཱ༔ ཅེས་བཟླས། བཞི་པ་ནི། རྒྱལ་བའི་ཐུགས་རྗེ་བྱིན་རླབས་དང་༔ ནས། ཁམས་གསུམ་དབང་དུ་འདུས་གྱུར་ཅིག༔ ལྔ་པ་ནི་ཡེ་ཤེས་ལྷ་ཚོགས་སོགས། བཞི་པ་བྱང་གི་དྲག་བསྙེན་ལའང་ལྔ་ལས། ལས་ཀྱི་རྒྱལ་པོ་དང་། ལས་ཀྱི་རྒྱལ་ཐེབས་ཡབ་ཡུམ་གྱི་ཐོག་དྲངས། ཧཱུྃ་ཧྲཱིཿ ལོངས་སྐུ་གསལ་དག་ཐིག་ལེའི་གཞལ་ཡས་བྱང་༔ སྣ་ཚོགས་དར་ཟབ༴ ཐབས་དང༴ མ་ཆགས་པདྨ